মিথ্যাচর্চায় যেটি অসম্ভব করে তুলে সেটি সত্য ও ন্যায়নীতির বেড়ে উঠাটি। মিথ্যাচর্চায় অভ্যস্থ ব্যক্তিটি অভ্যস্থ হয় নানারূপ অপরাধে।এদের কারণেই দেশে বলবান হয় দূর্নীতি।অথচ মিথ্যাচর্চাই বাংলাদেশে বিদ্যাশিক্ষা, ইতিহাস-চর্চা এবং সে সাথে জাতীয় সংস্কৃতির প্রবলতর দিক। বাংলাদেশের একজন ছাত্রকে তার স্কুল জীবনের শুরু থেকে যে কথাটি বার বার উচ্চারণ করতে হয় তা হলো, তিরিশ লাখ বাঙ্গালী হত্যা ও তিন লাখ ধর্ষণের ন্যায় প্রকান্ড মিথ্যাটি। স্কুল-কলেজে পবিত্র কালেমা পাঠেও এতটা উৎসাহিত করা হয় না,যা করা হয় এ মিথ্যাকথাটি বলাতে। ছাত্ররা এভাবেই মিথ্যাবলায় লাগাতর প্রশিক্ষণ পাচ্ছে। অথচ ৩০ লাখ হত্যা ও তিন লাখ ধর্ষণের বিষয়টি একটি অভিযোগ মাত্র, যা মুজিব উত্থাপণ করেছিল তার বিরুদ্ধ-পক্ষের বিরুদ্ধে। অথচ কোনরূপ তদন্ত না করেই এ অভিযোগকে সত্যের মর্যাদা দেওয়া হয়েছে এবং পাঠ্য-পুস্তকে ঢুকানো হয়েছে। কথা হলো, মিথ্যার প্রচারকে এভাবে এতটা বলবান করে মসজিদ-মাদ্রাসার প্রতিষ্ঠা বা কোরআন-হাদীসের পাঠ বাড়িয়ে কি লাভ হবে? বাড়বে কি সততা ও ন্যায়পরায়নতা? বাংলাদেশে মসজিদ-মাদ্রাসার সংখ্যা কি কম? দিন দিন তো সেগুলো বেড়েই চলেছে। কিন্তু তাতে কি দূর্নীতি কমছে? বরং যতই বাড়ছে মসজিদ-মাদ্রাসা, ততই বাড়ছে দূর্নীতি। সততা বাড়াতে হলে নবীজী (সাঃ)র পথ ধরতে হয় এবং সেটি হলো, আপোষহীন হতে হয় সত্য গ্রহনে এবং মিথ্যা পরিহারে। বিশ্ববাসীর কাছে মিথ্যা চর্চায় কি সম্মান বাড়ে? মাথার উপর মিথ্যার স্তুপ নিয়ে কখনই কি কেউ মাথা তুলে দাঁড়াতে পারে? বাড়ে কি মহান আল্লাহর কাছে গ্রহনযোগ্যতা? সমাজে চোর-ডাকাত রূপে চিত্রিত হওয়ার অপমান অনেক। প্রচন্ড অপমান বিশ্ব মাঝে মিথ্যার প্রচারক রূপে পরিচিত হওয়াতেও। মিথ্যা-পরিহার তাই প্রতিটি দেশপ্রেমিক ও সত্যপ্রেমিক নাগরিকের নৈতিক দায়বদ্ধতা।তবে মিথ্যা পরিহারে জন্য জরুরী হলো,প্রথমে সে প্রচলিত মিথ্যাগুলোকে খুঁজে বের করা। বস্তুতঃ আলোচ্য নিবন্ধটি লেখা হয়েছে তেমনই এক দায়বদ্ধতা থেকে।